ԱՄՆ նախագահ Դոնալդ Թրամփը մայիսին հայտարարել էր, որ Վաշինգթոնը դուրս է գալիս Իրանի հետ միջուկային ծրագրից: Նա նաեւ հայտնել էր Իրանի դեմ բոլոր պատժամիջոցների վերականգնման մասին, այդ թվում՝ երկրորդական, այսինքն՝ Իրանի հետ բիզնես վարող այլ երկրների դեմ: ԱՄՆ-ն օգոստոսի 7-ից կրկին գործողության մեջ է դրել Իրանի դեմ պատժամիջոցների մի մասը: Առավել էական պատժամիջոցները, որոնք ներառելու էին նավթի արտահանումը, սպասվում էին նոյեմբերի 5-ին: Վաշինգթոնը հայտարարել էր իրանական նավթի արտահանումը մինչեւ զրոյի հասցնելու նպատակի մասին եւ գնորդներին կոչ էր արել հրաժարվել այդպիսի գնումներից: